
A Vidék- és Településfejlesztési Minisztérium (a továbbiakban: Minisztérium vagy Adatkezelő) mint a Szent István Vidékfejlesztési Program keretében a mikrotérségi Fejlesztési Testületek megalakításáért felelős szerv, kiemelt figyelmet fordít a pályázók személyes adatainak védelmére, valamint a jogszabályoknak megfelelő, átlátható adatkezelésre.
Jelen Adatkezelési Tájékoztató célja, hogy a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló (EU) 2016/679 európai parlamenti és tanácsi rendelet (GDPR), valamint az információs önrendelkezési jogról és az információszabadságról szóló 2011. évi CXII. törvény (Infotv.) rendelkezéseinek megfelelően részletes és közérthető tájékoztatást nyújtson a pályázók számára a pályázati eljárás során megadott személyes adataik kezelésének céljáról, jogalapjáról, időtartamáról, a biztonságuk érdekében tett intézkedésekről, valamint az őket megillető jogokról és jogorvoslati lehetőségekről.
A pályázat benyújtásával a pályázó (kiskorú pályázó esetén a szülő / törvényes képviselő) elismeri, hogy a jelen Adatkezelési Tájékoztatóban foglaltakat megismerte.
1. Az Adatkezelő adatai
· Adatkezelő megnevezése: Vidék- és Településfejlesztési Minisztérium (a továbbiakban: Adatkezelő vagy Minisztérium)
· Székhelye: 1054 Budapest, Akadémia utca 3.
· Hivatalos e-mail címe: szippalyazat@vtm.gov.hu
2. Az adatkezelés célja, jogalapja, a kezelt adatok köre és az adatkezelés időtartama
Az Adatkezelő a Szent István Vidékfejlesztési Program 10 mikrotérségében megalakítandó Fejlesztési Testületek helyi tagjainak kiválasztása céljából végzi a pályázók személyes adatainak kezelését.
	Az adatkezelés célja
	Kezelt adatok köre

	A pályázatok befogadása, ellenőrzése, a jogszabályi és pályázati feltételeknek (pl. helyi lakóhely, összeférhetetlenség) való megfelelés vizsgálata
	Pályázó adatai: név, születési hely és idő, lakcím (állandó/tartózkodási hely), e-mail cím, telefonszám.
Dokumentumok adatai: szakmai önéletrajzban és motivációs levélben szereplő adatok (végzettség, szakmai tapasztalat, kompetenciák), a mikrotérséget érintő szakmai koncepció tartalma.
Nyilatkozatok: Lakóhelyre és életvitelszerű ottlakásra vonatkozó nyilatkozat;
Összeférhetetlenségi és érdekeltségi nyilatkozat;
Jelen Adatkezelési Tájékoztató megismeréséről és elfogadásáról szóló nyilatkozat („Adatkezelési nyilatkozat és hozzájárulás”).
	GDPR 6. cikk (1) bekezdés e) pont: az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges (Szent István Vidékfejlesztési Program lebonyolítása).
	Nem nyertes pályázók esetén: A kiválasztási eljárás végleges lezárultáig és az abban nem kiválasztott pályázók részére a döntésről szóló értesítés kiküldéséig, de legfeljebb a döntést követő 60 napig, ezt követően a dokumentumok és adatok véglegesen törlésre/megsemmisítésre kerülnek.

	A kiválasztott testületi tagokkal való együttműködés, megbízás/szerződéskötés, testületi munka lebonyolítása
	A nyertes pályázók fenti adatai, továbbá a testületi tagsággal és a feladatellátással kapcsolatos kapcsolattartási és adminisztratív adatok.
	GDPR 6. cikk (1) bekezdés e) pont (közérdekű feladat), valamint GDPR 6. cikk (1) bekezdés b) pont (szerződés/megbízás teljesítése).
	A Fejlesztési Testület tagsági jogviszonyának fennállása alatt, azt követően a közokiratokról, a közlevéltárakról és a magánlevéltári anyag védelméről szóló 1995. évi LXVI. törvény, a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet, valamint az Adatkezelő Iratkezelési Szabályzata szerinti megőrzési ideig.

	Kiskorú (16–18 év közötti) pályázó részvétele az eljárásban
	Szülő / törvényes képviselő adatai: név, lakcím, kapcsolattartási adatok (e-mail, telefon), a hozzájáruló nyilatkozatban foglalt adatok.

	GDPR 6. cikk (1) bekezdés c) pont: az Adatkezelőre vonatkozó jogi kötelezettség teljesítése (a kiskorú jognyilatkozatának érvényességéhez szükséges törvényes képviselői hozzájárulás megléte).
	Megegyezik a pályázati dokumentáció megőrzési idejével (a pályázó státuszától függően).

	A Lakóhelyre és életvitelszerű ottlakásra vonatkozó nyilatkozat, az Összeférhetetlenségi és érdekeltségi nyilatkozat, A jelen Adatkezelési Tájékoztató megismeréséről és elfogadásáról szóló nyilatkozat, valamint a szülő/törvényes képviselő hozzájáruló nyilatkozata bizonyító erejének tanúsítása.
	Tanúk: neve, aláírása, lakóhelye
	GDPR 6. cikk (1) bekezdés a) és e) pontja: az érintett hozzájárulását adta személyes adatainak egy vagy több konkrét célból történő kezeléséhez, valamint az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges
	Megegyezik a pályázati dokumentáció megőrzési idejével (a pályázó státuszától függően).



3. Az adatok forrása és a pályázat benyújtásának módja
A kezelt személyes adatokat a pályázó (kiskorú pályázó esetén a törvényes képviselő hozzájárulásával) bocsátja az Adatkezelő rendelkezésére a pályázat e-mailben történő megküldésével.
A pályázat érvényes benyújtásához az alábbi dokumentumok megküldése szükséges:
· Motivációs levél és szakmai önéletrajz;
· A mikrotérséget érintő rövid szakmai koncepció;
· Lakóhelyre és életvitelszerű ottlakásra vonatkozó nyilatkozat;
· Összeférhetetlenségi és érdekeltségi nyilatkozat;
· Jelen Adatkezelési Tájékoztató megismeréséről és elfogadásáról szóló nyilatkozat („Adatkezelési nyilatkozat és hozzájárulás a Szent István Vidékfejlesztési Program keretében létrejövő Fejlesztési Testület tagságára benyújtott pályázathoz”);
· 16 és 18 év közötti pályázó esetén: a szülő/törvényes képviselő hozzájáruló nyilatkozata („Törvényes képviselői hozzájáruló nyilatkozat”).
4. Az adatokhoz való hozzáférés és az adatok továbbítása (Címzettek)
1. Belső hozzáférés: A pályázati dokumentációhoz és az abban szereplő személyes adatokhoz kizárólag a Minisztérium azon munkatársai és a pályázatok elbírálására kijelölt Értékelő Bizottság tagjai férhetnek hozzá, akiknek ez a feladatuk ellátásához (a pályázatok alaki és tartalmi értékeléséhez, a döntés előkészítéséhez) elengedhetetlenül szükséges.
2. Adatfeldolgozók: Az Adatkezelő az e-mailben érkező pályázatok fogadására, tárolására és az informatikai infrastruktúra üzemeltetésére szerződött IT-szolgáltatót (adatfeldolgozót) vehet igénybe.
3. Harmadik országba történő adattovábbítás: Személyes adatok az Európai Unió / Európai Gazdasági Térség területén kívülre nem kerülnek továbbításra.
5. Adatbiztonsági intézkedések
Az Adatkezelő megfelelő technikai és szervezési intézkedésekkel gondoskodik a kezelt személyes adatok biztonságáról, védve azokat a jogosulatlan hozzáféréstől, megváltoztatástól, továbbítástól, nyilvánosságra hozataltól, törléstől vagy megsemmisüléstől. Az e-mailben érkezett pályázati anyagai védett, korlátozott hozzáférésű informatikai hálózati tárolóhelyen kerülnek elhelyezésre.

6. Az érintettek (pályázók és törvényes képviselők) jogai
A GDPR (324/2016/EU rendelet) alapján az érintetteket az alábbi jogok illetik meg:
· Tájékoztatáshoz és hozzáféréshez való jog: Tájékoztatást kérhet arról, hogy az Adatkezelő milyen személyes adatait, milyen célból és jogalapon kezeli.
· Helyesbítéshez való jog: Kérheti a pontatlan vagy hiányos adatai korrekcióját (figyelemmel a pályázati határidőkre és az egyenlő elbírálás elvére).
· Törléshez való jog („elfeledtetéshez való jog”): Az érintett jogosult kérni személyes adatainak törlését, amennyiben:
· az adatokra már nincs szükség abból a célból, amiért azokat gyűjtötték (például a pályázó a döntés előtt visszavonja a pályázatát, vagy a kiválasztási eljárás lezárult és a megőrzési idő lejárt);
· az érintett sikeresen tiltakozik az adatkezelés ellen, és nincs elsőbbséget élvező jogszerű ok az adatkezelésre;
· az adatkezelés jogellenes volt.
Felhívjuk a figyelmet, hogy a pályázat elbírálási szakaszában a pályázat visszavonása egyben az adatkezelési cél megszűnését is jelenti, így a pályázó anyaga és személyes adatai törlésre kerülnek (kivéve a jogszabály által előírt iktatási/iratkezelési kötelezettség alá eső adatokat).
· Az adatkezelés korlátozásához való jog: Kérheti az adatai kezelésének zárolását a GDPR 18. cikkében meghatározott esetekben.
· Tiltakozáshoz való jog: Mivel az adatkezelés jogalapja közérdekű feladat ellátása [GDPR 6. cikk (1) e)], az érintett jogosult tiltakozni személyes adatainak kezelése ellen. Ebben az esetben az Adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben.

7. Jogorvoslati lehetőségek
Amennyiben úgy ítéli meg, hogy személyes adatainak kezelése során az Adatkezelő megsértette a hatályos adatvédelmi jogszabályokat, az alábbi jogorvoslati lehetőségekkel élhet:
1. Megkeresés az Adatkezelőnél: Javasoljuk, hogy jogai gyakorlása vagy panasz esetén először forduljon az Adatkezelőhöz a szippalyazat@vtm.gov.hu e-mail címen vagy az Adatvédelmi Tisztviselőhöz az adatvedelem@vtm.gov.hu e-mail címen.
2. Hatósági eljárás kezdeményezése: Panasszal fordulhat a Nemzeti Adatvédelmi és Információszabadság Hatósághoz (NAIH):
· Székhely: 1055 Budapest, Falk Miksa utca 9–11.
· Levelezési cím: 1363 Budapest, Pf. 9.
· E-mail: ugyfelszolgalat@naih.hu
· Honlap: https://naih.hu
3. Bírósági eljárás: A hatósági jogorvoslattól függetlenül bírósághoz fordulhat. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható. 

